sentence
stringlengths 1
43.7k
| source
stringclasses 5
values | word_count
int64 1
6.77k
|
|---|---|---|
پٔہلۍ نامہٕ چھے صوٗفی فلسفس سٍتۍ تعلق تھاون واجینۍ بیاکھ مۅخصر مثنوی ،یۅسہٕ محمود گٲمیِس علاوٕ مقبولن تہ لیچھمٕژ چھے۔ اَمہ مثنوی ہُند آگُر چُھ حضرت مولانا جلال الدینؒ رومی سٕنزِ مشہورِ عالم مثنوی معنوی۔جلال الدینؒ رومی، یُس اسلٲمی فقہ تہٕ قونونُک عٲلم اوس بنیوو حضرت شمس تبریزی سٕنزِنظرِسٍتۍ نہ صِرف عظیم شٲعر بٔلکہ تھَدِ مرتبُک صوٗفی تہٕ پہلۍ نامٕچ لۅکٕٹ دٔلیل چھے محمود ن تہٕ مقبولن أہنزے مثنوی معنوی پٮ۪ٹھٕ کٲشرٲومٕژ۔ محمودنہ مثنوی منزچھِ ۲۱۱ تہٕ مقبولنہ مثنوی منز زٕہتھ شار ۔مقبولنہ مثنوی منز چھِ وضاحت ژٔر ،حالانکہ اسلوٗبُک ہشر چھُ دۅنوٕنۍ مثنوی ین منزتیُتھ زِمحمود نہ مثنوی پٮ۪ٹھ چھُ مقبولنہ مثنوی ہُند برونت گژھان۔ لۅتہٕ وٲے زبان ، ژھوٹ بحر ، سہل تہٕ دۅہدشٕکۍ لفظ ، بالہٕ دٔرۍیاوٕچ ہش روٲنی ،قصہٕ چھُ یہ زِ حضرتِ موسیٰ علیہ السلامن وُچھ اکہ دۅہہٕ پۅہلا اکھ خداوند قدوٗسس ناد لایان ،اَتھ نادس منز اوس عجزتہٕ سوز و گداز ، پۅہُل اوس پننہ پانہٕ تہٕ مافیہا نِش بے خبر سپدِتھ آہ و زٲری کران، اے میانہ محبوبہٕ، ژٕ کتَھ جایہ چھُکھ ژھٮ۪پھ دِتھ ،مے چھے چٲنۍ کلن ، ہرگاہ اَتھِ ییہ ہم ، گٮ۪وتہٕ تھٔنۍ کھیاوٕہتھ پھُہس تہٕ مایرِ کرٕ ہے لوزٕ۔زوٗپنُن وندہے۔جامہٕ ہے ژھینۍ مٕتۍ آسہٕ نے تِم سُوٕ ہے نٔوۍ۔کۅہ مالن پٮ۪ٹھ کھیاوٕہتھ ژامن خاصہٕ پۅلاوٕ کھیاوٕہتھ تہٕ پننہ کھۅنہ منز للہٕ وٕہتھ۔حضرت موسیٰؑ ہن و ون پٔہلِس زِ یہ خرافات وَنُن کر بند ، خدا چھُنہٕ کھٮ۪وان چٮ۪وان، تس چھُنہٕ زیون مَرُن ،ژٕ چھُکھ کُفر کران۔ یہ بوزِتھ موٹھ پٔہلِس پنُن فریاد ،گلہ زٮ۪و گٔژِھتھ ژ ول دوٗر جایہ أکِس حضرت موسیٰؑ کلیم اللہ ہس ووت فرمان زِ یا موسیٰؑ مے اوس پٔہلۍ سُند یۅہے سوز و گداز پسند ،ژے روشہ نووُتھ مے نِش یہ میون ٹوٹھ ،یہ منہٕ ناوُن ، مے اوس أمۍ سُند وَنُن منظور۔ یتھٕ پٲٹھۍ چھُ موسیٰ علیہ السلام پٔہلِس منہٕ ناوان۔ | https://github.com/mzmmoazam/kashmiri_dataset | 297 |
وُچھِو پٔہلۍ سٕندِس نادس تہٕ لو لس کتِھٕ کٔنۍ چھے شٲعرو زٮ۪ودِژمٕژ ، دۅنوٕنۍ ہٕندِس اظہارس منزکوتاہ ہشر چھُ | https://github.com/mzmmoazam/kashmiri_dataset | 19 |
بار صاحبو ہاوتو دیدار مے ہنہ ہنَے تنہ گونڈنم نار مے | https://github.com/mzmmoazam/kashmiri_dataset | 11 |
شانہٕ بڈٮ۪و شانہٕ کریو کوکلن دادِ چانے سوٗر سپدان عٲقلن | https://github.com/mzmmoazam/kashmiri_dataset | 10 |
یارٕ میانیو یارٕ بل پٮ۪ٹھ پرارٕیو زاگ ہٮ۪تھ تے زٲلۍوانکے پاریو | https://github.com/mzmmoazam/kashmiri_dataset | 11 |
ننہٕ وورُے چھُکھ تہٕ سُوٕے زیر پاے وتہ وٲلِتھ وَتہ ژھنتھس ہاے ہاے | https://github.com/mzmmoazam/kashmiri_dataset | 13 |
ننہٕ واریو پُلہٕ ہورا کرٕیو پونہٕ گٔےیو گٮ۪وٕ سٍتٮ۪ن ملہٕ یو | https://github.com/mzmmoazam/kashmiri_dataset | 11 |
ساسہٕ بَزے خاصہٕ نیامٔژ کھیاوٕتھو تٍر لٔج یو کھۅنہ تل بۅ ساوٕتھو | https://github.com/mzmmoazam/kashmiri_dataset | 12 |
بار صاحبو چھم مے چٲنی ماے تے ہاوتم ژے روزٕنٕچ کتہ جاے چھَے | https://github.com/mzmmoazam/kashmiri_dataset | 13 |
جامہٕ سُوٕیو بختہ سٍتٮ۪ن ٲوۍلُے بوسہٕ کرٕیو توسہٕ ولہٕ یو زٲوۍلُے | https://github.com/mzmmoazam/kashmiri_dataset | 11 |
ہابہٕ کھورن خاصہٕ نالٲنیا اَنے چھاونس کِتۍ پوش والے پوت ونے | https://github.com/mzmmoazam/kashmiri_dataset | 11 |
بو کرے تیمار دٲری چٲنۍ تے یود تھوکھ منظور خدمت میٲنۍ تے | https://github.com/mzmmoazam/kashmiri_dataset | 12 |
تریش ما چھے شیر چٲوِتھ تازٕبو بۅچھِ ماچھے رنہٕناون وازٕ بو | https://github.com/mzmmoazam/kashmiri_dataset | 11 |
"اکہٕ نندُن" چھے سٲنۍ سۅ مثنوی ،یۅسہٕ یٔمہ فلسفٕچ وکھنے کران روزمٕژ چھے زِ ظٲہری جسم چھُ محض اکھ لباس روح چھُ اَتھ مٔرس اندر قٲد۔ ذات ژھارنہٕ خٲطرٕ چھُ اَتھ جِسمس تام نفی کرُن بٔلکہ چھُ بقولِ گُلشن مجید" جسم چُھ محض اکھ شناختی کارڈ ۔زیون مرُن چھُ أتھۍ شریرس ۔اکہٕ نندٕنُن ماز چھُ گۅسٲنۍ آسان رنہٕ وِتھ پاکہٕ وِتھ بانن شیوٗرمُت تہٕ ماجہ اَتھِ چُھس گۅسٲنۍ ناد دیاوان، سُہ چھُ ناد بوزِتھٕے واپس یوان۔مثنوی مطٲبق چھُ سوال پٲدٕ سپدان زِموٗد کُس تہٕ ، زندٕ کُس گو ؟ یہ قصہ چھُ پننہ حدٕر وس پُر اسراریت تہٕ وحشتنٲکی سٍتۍسٍتۍ جذباتن وُزنٲوۍ وُزٕنٲوۍ ،موت و حیاتٕکہ عجیب سِر ساوِرٕکِنۍ از تام مقبول عام روٗدمُت "۔ | https://github.com/mzmmoazam/kashmiri_dataset | 115 |
از تام چھُ اَتھ ا وڈ درجن تہ زیادے شٲعِر و شعرن ہُندوردن لوگمُت ۔یِمن منز بہودُر گنٲے ﴿پندٲہم صدی﴾ ،رمضان بٹ ،صمد میر ، پرکاش رام کُرۍ گٲمۍ ، علی وانی، محمد کھار تہٕ احد زرگر خاص چھِ۔ اماپوز صمدمیر ،رمضان بٹ تہٕ احد زرگرن اکہٕ نندُن گو زیادے مقبول یِمو منزٕ تہ چھُ احد زرگر نہ سٕے اکہٕ نندٕ نس منز سارِوٕے کھۅتہٕ زیادٕ سوزو گُداز، سِرٕساوٮ۪ر ،خوف و وحشت تہٕ زبٲنۍ ہٕنزِ خوبصورتی علاوٕ اکھ لٮ۪ل کرناون وول ہوا نوا موجود۔ احد زرگر گُذریو حال حالٕے، اماپوز سون ہم کال ٲسِتھ تہ اوس سُہ تھدِ مرتبُک صوفی شٲعر۔ یہ تہ چھے کتھ زِ احد زرگرن چھَنہٕ مثنوی ہٕندِروایتہٕ مطٲبق یہ قصہٕ نظماونہٕ وِزِکُنی بحر تہٕ کُنے قٲفیہ ورتوومُت ، تمٔۍچھُ یہ قصہٕ بَہن تہٕ صمد میرن ژۅدہن لنجن منز بیان کورمُت ۔مختلف لنجہ ٲسِتھ تہ چھُنہٕ کلہُم قصہٕ کِس وحدتس پٮ۪ٹھ بلکل کانہہ اثر پیومُت۔ رمضان بٹن چھُ ستہٕ نٕے لنجن پٮ۪ٹھ کورمُت بَس ۔یہ چھُ پوز زِ مثنوی ہٕندۍ روٲیتی لوٲزِم نہ رچھنہٕ مۅکھ ہٮ۪کونہٕ یِمن قصن مثنوی ونِتھ، تاہم چھے پرٮ۪تھ حالس منز قٕصٕچ وحدت تہٕ امیُک تسلسُل برقرار۔ | https://github.com/mzmmoazam/kashmiri_dataset | 184 |
تِمومثنوۍیو منزیِم عشقہٕ جذبات تہٕ متعلقہ معاملات بیان کران کران اَمیُک پِلو مجازٕچہ ہیرِکھٔسِتھ حقیقی عشقٕچہ بالادرِ تاں واتناوان چھِ تہ چھے کینہہ پن پن نہٕ جایہ اہم ۔میٲنۍ کِنۍ چھے اَتھ سلسلس منز گۅڈٕ انوارِ شاہ قلندرٕنۍ "قصے ابراہیم ادھم" سرس ۔ پزر چھُ یہ زِ اَتھ مثنوی منز چھُ ادھم سُند گُل جانہ پٮ۪ٹھ عاشق سپدِتھ،سۅمٔرِتھ زِندٕ کرٕنۍ تہٕ تس سٍتۍ خاندر کرُن محض تمثیلی اندازٕ نہ صِرف کرامٔژ رٔنگۍ ہاونہٕ آمُت بٔلکہ صوٗفی یہ یژھان چھُ تہ چھُ سپدان، مگر سُہ چھُنہٕ ہرگز دُنیاہ تہٕ اَمہ کٮ۪ن لذتن ہٕنزمالَے یژھان۔اَمہ مثنوی ہُند یہ ضمنی واقہٕ چھُ محض تٲزۍ یانہ#¿ عبرت۔ توتہ چھُنہٕ اَتھ مثنوی منز گُل جانہ ہُند مٲرۍ موند سراپا﴿32شعر﴾ٲسِتھ تہ کُنہ جایہ جنسی جذبُک تژر تہٕ تَتُر موجود ،کلہُم پٲٹھۍ چھے یہ جنسی جذباتو نِش مُچھِ تہٕ حقیقی عشقٕکۍ رموٗزو وٮ۪ژھناوان،اَمہٕ مۅکھٕ چھے یہ مثنوی صوفی ادبس منزٕے جاے رٹہٕ نٕچ مقدار۔ | https://github.com/mzmmoazam/kashmiri_dataset | 147 |
شاہ قلندرن چھُ لیوٗکھمُت زِ ییمہ قصُک رٲوی چھُ حضرتِ جعفر صادق ؑتہٕ اُردو ہس منز چھُ نظام الدین صادقاولیاہن لیوکھمُت ۔ بنان چھُ ترجمہٕ کرنہٕ وِزِ آسن تس دۅنوٕنۍ زبانن ہٕندۍ قصہٕ نظرِ تَل روٗدۍمٕتۍ۔ | https://github.com/mzmmoazam/kashmiri_dataset | 36 |
امام جعفرِ صادق چھُ رٲوی مثالِ عشق ادھم در فراقی | https://github.com/mzmmoazam/kashmiri_dataset | 10 |
دویم درلفظِ ہندکورمُت چھُ مقصوٗد نظام الدین صادق اولیا بود | https://github.com/mzmmoazam/kashmiri_dataset | 10 |
سیوم در لفظِ کشمیری و ونُے میے یہ پارہ دِل کٔڈِتھ بیروٗن اونُے مےے | https://github.com/mzmmoazam/kashmiri_dataset | 14 |
اَمہ مثنوی ہُند بوڈ نۅقص چھُ زِ شٲعرن چھے اکہ کھۅتہٕ زیادٕ بحرٕ ورتاوِمَژٕ حتاکہ کُنہ کُنہ چھُن اکھ واقہٕ تہ اکہ کھۅتہٕ زیادٕبحرن منز و ونمُت۔ توَے چھُ قٲری مٔنزۍ مٔٔنزۍ کھوندۍ ہوۍ کھٮ۪وان۔ کینژَن شعرن منز چھُنہٕ صٔحی قٲفیہ بٔندی ہُند خیال آمُت تھونہٕ تہٕ کینژَن ہٕنز رَوٲنی تہ چھے نہٕ برقرار روٗژمٕژ۔ یہ ٲسِتھ تہ چھِ اَتھ منز مکالمہٕ نگٲری ہٕنزقٲبلِ قدر مثالہٕ موجود۔ زمان شاہس﴿ گُل جانہ ہُند مول﴾ تہٕ فقیر ادھمس درمیان سپُدمُت مکالمہٕ چھُ تیوٗت فنی چابکدستی سان پیش سپُدمُت زِ پرن وٲلِس چھُنہٕ بار بار پٔرِتھ تہ بییہ پرنُک چسکہٕ ہَمان : | https://github.com/mzmmoazam/kashmiri_dataset | 99 |
دوپنس پادشاہن آکھ کتے دوپُس تمٔۍ پٲدٕ کورنس عشقہٕ وتے | https://github.com/mzmmoazam/kashmiri_dataset | 10 |
دوپنس پادشاہن کیا ژے چھُے ناو دوپُس تمٔۍ تورٕ ناوس صوٗرتھا باو | https://github.com/mzmmoazam/kashmiri_dataset | 12 |
شہَن دوپنس ژٕ کیا چھُکھ یوت مغروٗر دوپُس تمٔۍ از غم دُنیا بٔہ چُھس دوٗرِ | https://github.com/mzmmoazam/kashmiri_dataset | 15 |
دوپہس مارنے وۅنۍ کیا چھُ صلاح دوپنکھ چُھس شہید الحمد لِلّٰہ | https://github.com/mzmmoazam/kashmiri_dataset | 11 |
دوپہس کیا غرض چھُے چون مُدا دوپنکھ یار چھُم یارس مے جُدا | https://github.com/mzmmoazam/kashmiri_dataset | 12 |
دٔلیلہ ہُند لُبِ لُباب چھُ یہ زِ مشہوٗر صوٗفی ادھم چھُ پادشٲہی ترٲوِتھ فقیری اختیار کران تِکیازِ اکہ شبہٕ سنیوتس بسترس پٮ۪ٹھ موجود دایہ ہُند کی وال، یہ داے ٲس پرٮ۪تھ شامَس تس بستر شیران۔ فقیری دوران گو سُہ زمان شاہ سٕنزِ کورِ گلجانہ پٮ۪ٹھ عاشق ۔ پادشہس گٔے گال ، فقیرس وونُکھ سمندرٕ منز دِسا مۅکھتہٕ أنِتھ ۔فقیر چھُ سودُر ہۅکھنٲوِتھ مۅکھتہٕ اَنان۔ زمان شاہ چھُ خۅدایس منگان زِشوٹھس رچھتہٕ عزت ۔ گُلجان چھے مران ۔ فقیر ادھم چھُ قبر پرٲٹِتھ گُلجانہ زِندٕ کران ۔ حضرت خواجہ خضر چھُ یِمن نکاح پران۔ روزان چھِ ادھم تہٕ گُلجان أکِس پَہرِ منز یِمن چھُ نیچو زٮ۪وان ییمِس ابراہیم ناو چھُ۔ یہ چھُ واتان زمان شاہس نِش۔ ٲخر چھُ ابراہیم تہ بادشاہ بنان تہٕ صرف ترییہ ریتۍ ترکِ دُنیا کران۔ | https://github.com/mzmmoazam/kashmiri_dataset | 128 |
ہی مال تہٕ نٲگۍ راے سُند رومان چھُ قریب قریب پانژَو ساسو ؤرۍیو پٮ۪ٹھ ییتہ چلہٕ وُن ۔مُحققن ہُند خیال چھُ زِ یہ تمثیل چھے کٔشیرِ اندر ناگن تہٕ آریاہن ہٕندِ ٹکراوٕچ یادگار اماپوز سانٮ۪و مثنوی نگارو چھُ اَتھ اساطیری لُکہٕ کتھِ نظماوان نظماوان عجیب موڑ دیُتمُت یہ زِ ولی اللہ مٔتۍ سٕنزِ مثنوی منزچھُ ٲخرس پٮ۪ٹھ وَننہٕ آمُت زِییلہ ہی مال تلپاتالہٕ منز نٲگۍ نٮ۪و اَڈٕ مٲر کرِٔتھ زمینس پٮ۪ٹھ کھٲرِتھ ژھٕنۍ ،سۅنیہ أکۍ سودا گارن،سوداگارن دوپُس شوٹھس سٍتۍ کر خاندر مگر تمہ تھووُس اکھ ؤری معیاد ۔نٲگۍ راے ووت تس ژھاران ژھاران تسٕندِس کُٹھِس منز ۔ سودا گارن مور نٲگۍ راے ۔ ہی مال چھے نِندرِ ؤتِتھ یہ حال وُچھِتھ باکہٕ ژھٹان۔ بلہٕ پور واتنٲوِتھ چھُ نٲگۍ راے زالنہٕ یوان ، ہی مال تہ چھے دُزٕوُنہ ژینتایہ منز تراوان وۅٹھ۔اَمی ساتہٕ چھے مدینۂ پاکہٕ پٮ۪ٹھ یوان فقیرن ہٕنز اکھ جماعت ۔تِمو تُل شور زِیہ مسلمان کیازِزولُکھ۔ ٲخرس سپٕدۍ زٕ ناگ پٲدٕ، یِم دۅہس ناگ تہٕ راتس زٕقبرٕ آسان چھے ۔تنہٕ پٮ۪ٹھ چھِ ونان زِنٲگۍ راین ٲسۍ ٲکھۍتھٕے کُفرٕکۍ جامہٕ پٲرۍمٕتۍ ،اصل ی اوس سُہ مسلمان | https://github.com/mzmmoazam/kashmiri_dataset | 177 |
مسلمان دینہٕ اوسُم ناگ ارزُن گٔیس تس نٲلۍ مےے یٔژ کٲلۍ پرزُن | https://github.com/mzmmoazam/kashmiri_dataset | 12 |
چھُ خلوکھ تمٔۍ مے وونمُت ہی مٲلی بۂ ظٲہر چھی مےے کفرٕکۍ جامہٕ نٲلی | https://github.com/mzmmoazam/kashmiri_dataset | 14 |
میانہ خیالہٕ چھے محمود گٲمی سٕنز مثنوی قصۂ شیخ صنعان تہ أتھۍ دٲیرس منز یوان، یتھ منز مقبولٕنۍ گُلریز ، محی الدین مسکیٕنۍ زیبا نگار، حیرت کاملی سٕنزرعنا زیبا، نٲظم سٕنز زین العرب ، سیف الدین تارٕبٔلۍ سٕنزوامق عذرا یا احدزرگرٕنۍ گُل و صنوبر تہٕ خۅد محمود ٕنۍ شیرین خُسرو یوان چھے۔ یِمن اندر چھُ باقٕے لولہٕ مثنوی ین ہٕندۍ پٲٹھۍ اکھ گٔنڈِتھ طریقہٕ ، اکھ جوان ہیرو تہٕ ہیروئن ، دۅنوَے اکھ أکِس نِش واتنٕچ کو شش کران، اَتھ سفرس منز وٮ۪تراوان مُشکلن پٮ۪ٹھ مُشکل ، سفرس دوران چھکھ دٔلیلہ ہٕندۍ نٔوۍ کردار تہ سمکھان۔ اتہ چھُ شیریرچہ خوبصوٗرتی ہُندُے وٮ۪وٕہار ، جنسی وصلٕچ گرٮ۪کھ مگر سٍتۍ سٍتۍ چھُ شٲعر مجاز س حقیقتُک پرتو زٲنِتھ مجازٕ کہ ذٔریعہ حقیقت ورتاونہ لگان۔ خبر یہ ما چھُ سُے عقیدٕ زِ ذات ہیکہٕ ہون صِفاتو کِنۍ پرزنٲوِتھ ، بہرحال یہ چھُ تہٕ تہ ، یِم مثنوی چھَنہٕ کُنہ رنگہٕ خٲلص متصوفانہٕ۔ حالانکہ محمود گٲمی چھُ تٔسۍ شیخ صنعان سُند قصہٕ نظماوان یُس شہرِ بصرُک مشہوٗر زٲہد تہٕ پرہیزگار اوس۔ اکہ دۅہہٕ وُچھ شیخن خاب زِ سُہ کران پۅتلٮ۪ن سٔجدٕ۔ پتہٕ چھُ شاہ روٗم سٕنز کورِ پٮ۪ٹھ عاشق سپدان، رچھان چھُ تسٕندۍسور۔پتہٕ چھُ تسُنداکھ مریدِ خابس اندر پیغمبرِآخرزمان حضرت محمد صٲبس عرض کران زِشیخ صنعاہس ترٲوۍ تو رحمٕچ نظر ۔تی چھُ سپدان شیخ چھُ واپس مسلمٲنی کُن یوان ،شاہ روٗم سٕنزِکورِ چھُ اَتھ پٮ۪ٹھ دۅکھ سپدان، سۅ چھے ودان رِوان تہٕ چھے ٲخٕر شیخس پتہٕ پتہٕ نیران تہٕ تس زارٕ پار کران | https://github.com/mzmmoazam/kashmiri_dataset | 239 |
درایس پنہٕ نے دِشے وۅنۍ روزٕ ہا ژے نشے | https://github.com/mzmmoazam/kashmiri_dataset | 9 |
کُفرس گٔیس بے زار یکبار زولُم زُنار | https://github.com/mzmmoazam/kashmiri_dataset | 7 |
ترووُم قبیلہٕ کروونُے مونم اسلام چونُے | https://github.com/mzmmoazam/kashmiri_dataset | 6 |
شیخ صنعان اوس وۅنۍ مجازٕ پٮ۪ٹھ پھیرتھ عشق حقیقی کِس دُنۍ یاہس اندر ،سُہ لوگُس وننہ: | https://github.com/mzmmoazam/kashmiri_dataset | 16 |
ہینزیٲنۍ کیا چھُے مُدا تِم عاشق چھی جُدا | https://github.com/mzmmoazam/kashmiri_dataset | 8 |
کتھ چھکھ ژٕ کران کِشے پھیوٗرُس بٔہ صورتہٕ نِشے | https://github.com/mzmmoazam/kashmiri_dataset | 9 |
مَے ماز مُلکس تہٕ مالس مَے ماز زُلفس تہٕ خالس | https://github.com/mzmmoazam/kashmiri_dataset | 10 |
خودی تہٕ مدی تراوکھ اصل ٕچ وتھاہ پراوکھ | https://github.com/mzmmoazam/kashmiri_dataset | 8 |
یتھ پٮ۪ٹھ یہ شوٗبہ تَتھ نقشاہ صورتِ آدم | https://github.com/mzmmoazam/kashmiri_dataset | 8 |
پانس چھُ پانٕے ٹھرے ٹھور کاس چھُے یار گرے | https://github.com/mzmmoazam/kashmiri_dataset | 9 |
صوٗرٕژ چھے گژھان ژھٮ۪تے لاران تس پتہٕ پتے | https://github.com/mzmmoazam/kashmiri_dataset | 8 |
گُلِ بکاولی چھے لسہٕ خانس علاوٕ نعمت اللہ پرے تہٕ اسد پرِین تہ لیچھمٕژ ۔دپان لسہٕ خانن لیچھ یہ مثنوی کمالِ جوٲنی منز ۔تسٕنزیہ مثنوی چھے باہن پڑاون پٮ۪ٹھ پھٔہلِتھ۔ وننہٕ چھُ یوان سیف الملوک یِم تہ سفر اَتھ داستانس منز وٮ۪تراوان چھُ تِم چھِ أکِس سٲلۍکہٕ سٕندۍ سفر۔ اَتہ چھُ شریرین ہُند وصل تہ باونہٕ آمُت۔ | https://github.com/mzmmoazam/kashmiri_dataset | 57 |
"بظٲہر چھُ سیف الملوٗکن سفر بکاولی ہش نازنین سۅندرِ ہندِ باپتھ مگر استعیارٲتی مانِین منزچھُ یہ سفر تتھ منزلس پٮ۪ٹھ ختم گژھان ییتہ دوٗیی ہٕندۍ پردٕدٔزِتھ چھِ پٮ۪وان، سُہ منزل یُس ژھارنٕکہ تہٕ لبنکہٕ حدٕ نٮ۪بر چھُ ییتہ شک ختم چھُ گژھان ، سیف الملوک سُند سفر چھُ ازٲنی ہٕندِ مقامہٕ پٮ۪ٹھ شروع گژھان ، محض چھے تس ژھارنٕچ طلب ، تسُند سفر چھُ پوشہ باپتھ بکاولی ہٕندِ باپتھ تہٕ سنگلدیپ ہوس کڈُرس علاقس کُن طِسلماتو منزی سفر۔ سنگلدیپُک سفر چھُ ژکہ شکک ، ژھارٕنک، لبہٕ نُک تہ رازُک سفر۔" ﴿گلشن مجید ، نقدِ شعر﴾ | https://github.com/mzmmoazam/kashmiri_dataset | 95 |
عیسٲے سنہٕ کہ وُہمہ ۂتۍلِکِس گۅڈٕ کالس منز ییلہ واریاہن کٲشرٮ۪ن مثنوی نگارن ہٕندِ قلمہٕ وہرٲژ روٗدٕکۍ پٲٹھۍ مثنویہ شرانہ وسان آسہٕ، قٲضۍمحلہٕ اننت ناگُک غلام رسول خان اوس شُرۍ لٲزی ہٕنز فراغت چھٲوِتھ بابہٕ صٲبس برۅنہہ کنہ ژاٹہٕ کوٹھ کٔرِتھ عربی تہٕ فارسی زبانہٕ تہٕ علمِ دین ہیچھِ نَس سٍتۍ آوُر ۔ یۅہے بنیوو پتہٕ لسہٕ خان فِدا یمٔۍ بارستہٕ صوفی بزرگ سُنددرجہ تہ پروو تہٕ ناماوار مثنوی نگار سُند مقام تہ۔ | https://github.com/mzmmoazam/kashmiri_dataset | 73 |
خاندانس منزچلہٕ وُنہ زبٲنۍ ریوایٔژ مطٲبق اوس لسہٕ خان فدا سُند جدِ اَمجد دوست محمد خان پیشووُرۍ پٹھان۔ سپاہ گری اوسُس پیشہٕ تہٕ بہودُری منز اوس یکتا۔ پیشووُرٕ پٮ۪ٹھٕ ووت امرتسر تہٕ لوگ أتۍ بسنہ۔ نذر محمد خان اوسس نیچوُ یمٔۍ سپاہ گری بجایہ تجارتُک پیشہ پانہٕ نوو۔تسٕندِس نیچہ وِس امداد خانس رود تجارتٕکِس سلسلس منز کٔشیرِ یُن گژُھن۔ آب و دانو تہٕ آب و ہوٕہچہ کٔششہ کور کار تہٕ امداد خان روٗد چھیکرس کٔشیرِ منزٕے۔ لوگ اننت ناگہٕ کِس قٲضۍ محلس منز بسنہ ۔ییتہ گو و سُہ مدد خان ناوٕ مشہوٗر۔ أمِس ٲسۍ زٕ نیچوۍ غلام محمد خان تہٕ محمد جبار خان۔ یۅہے محمد جبار خان چھُ لسہٕ خان فدا سُند بابہٕ صٲب۔ اَمہ خاندانہٕ کہ شجرئہ نسبُک تذکرٕ چھُ ڈاکٹر مجروح رشیدن تہٕ ڈاکٹر سیار محمد سعید قادرِین کورمُت ، دۅنونۍ ہُند آگُر چھُ زبٲنۍ روایت اماپوز دۅنوٕنۍ ہٕندِس بیانس منز چُھ پھیرٕتہٕ فی۔ مثلن بقولِ ڈاکٹر سیار غلام محمد خان اوس محمد جبار خانس مول،ییلہ زَن ڈاکٹر مجروح سٕندمطٲبق غلام محمد خان اوس محمد جبار خانس بوے ۔ ڈاکٹر مجروح سٕندِس درج کٔرۍ مٕتِس شجرئہ نسبس منز چھُنہٕ نصراللہ سُند ناو ٕے۔ یِتھے پٲٹھۍ چُھنہٕ ڈاکٹر سیارن تہ دوست محمد خان سُند ناو ہیوتمُت ۔ تحقیقی تقاضَہ مطٲبق ، فی تہٕ پھیرٕ کاسنہٕ باپتھ تہٕ رکاڈرچہ دُرستی خٲطرٕ چھے یہ مٹہ دٲری فدا صٲبنس فرزند ارجمند ڈاکٹر گُلشن مجید سٕندٮ۪ن پھیکٮ۪ن پٮ۪ٹھ پٮ۪وان زِ تِم دِن نَوِ سَرٕ اَکھ مُستند شجرئہ نسب ترتیب ، نتہٕ روز ِ یہ پھیرٕ چلہٕ وُن ،یُس برۅنہہ کُن غلط فٔہمی پٲدٕ کران روزِ۔ یہ کتَھ چھے طے زِ کٔشیرِ یِتھ روٗد اَتھ خاندانس منز واریہن پیرٮ۪ن پٹھان کلچرُک اثر موجود۔ تجارت روٗد پیر در پیر اَمہ خاندانُک پیشہ مگر تصوف، علم و ادب تہٕ انسان دوستی ہٕنزچلہٕ وٕنۍ روایت چھے از تہ اَمِچ پرزنتھ ۔غلام محمد خان اوس تھدِ درجُک صوفی بزرگ۔محمد جبار خان اوس دینیاتُک عٲلم ، شریعتُک پابند، روٗحٲنیتُک زٲنۍ کار تہٕ جان شٲعر۔ وازٕ محمود س ﴿1834ء-1924ء﴾محمد سِراجس ﴿وفات1918ء﴾سٍتۍ اوسُس د ور یارانہٕ۔ خۅش نٔویس اوس تہٕ ہمعصر شٲعرن ہُند کلام لیکھِتھ تھاونُک اوسُس عادت ۔ شٲعرن، فقیرن، درویشن، عٲلمن تہٕ صوفین اوس محمد جبار خان نِس گرس منزیُن گژھُن روزان۔ أتھۍ ماحولس منز چھُ لسہٕ خان فِدا زامُت۔ تذکرٕ نگارو تہٕ رٲوِیو چھُ نہٕ خان صٲبُن زا سنہٕ تہ فی تہٕ پھیرٕ ورٲے درٕج کورمُت۔ ناجی منور تہٕ ڈاکٹر شفیع شوق سٕندِس کٲشرِ ادبکِس توٲریخس منز چھُ خان صٲبُن زاسنہٕ 1893ءدرٕج۔ پروفیسر عبدالعزیز سُند گُف چھُ زِ تہُند زاسنہٕ اوس 1911ءمگر بقول ڈاکٹر گُلشن مجید خان صٲبُن زاسنہٕ چھُ سکو ل سر ٹیفکیٹ مطابق1902ءتہٕ یۅہے چھُ قٲبلِ قبول تہ۔ | https://github.com/mzmmoazam/kashmiri_dataset | 422 |
خان صٲب اوس لۅکہٕ چارٕ پٮ۪ٹھے ذہین ، غورو فکرکرن وول، کم گُفتار تہٕ خۅش اطوار۔ عربی تہٕ فارسی زبانن ہُند اوپ ژوپ کورُس بابہٕ صٲبن گرسٕے منز۔ اَمہ پتہٕ آومقٲمی مکتبس منز سوزنہٕ ییتہ قرآنِ مجید پورُن۔ اننت ناگہٕ کِس مِشن سکو لس منزپٔرٕن ٲٹھمہ جمٲژ تام مُروجہ تعلیم ۔ پنداہ وُہر ہیوٗ وٲتِتھ کٔرٕن محمد سِراج سٕنز تربیت قبول۔ محمد سراجس اوس کُبروی سِلسلس سٍتۍ تعلق ، خان صٲب تہ سپُد أتھۍ سِلسلس منز شٲمِل۔ اَمہ پتہٕ کٔرخان صٲبن صوفی عبدالنبی سٕنز بیعت اختیار۔ أمِس چھُ بعضو صوفی عبدالنبی تہٕ کینژو صوفی غلام نبی ناو لیوکھمُت۔ وننہٕ چھُ یوان زِ اننت ناگ کہ دانتر گامُک روزن وول شخصاہ اوس برونہہ کالہ کاروبارٕ کِس سلسلس منز امرتسر یوان گژھان، ٲخرس کورُن تٔتۍ قیام صوفی عبدالنبی اوس أمۍ سٕندٮ۪واولادو منزٕ۔ امرتسرس منز اوس باکمال صوفی بزرگ شاہ عبدالقادر۔ صوفی عبدالنبی اوس أمۍسٕے شاہ صٲبُن خاص طٲلب۔ سُہ اوس مٔنزۍ مٔنزۍ سری نگر یِتھ نگین تہٕ نواب بازرٕ قیام کران۔ ییتہ سپُد طٲلِبن تہٕ عقیدت مندن ہُند اکھ مخصوٗص طبقہٕ تسُند گرویدٕ۔یِتھٕ پٲٹھۍ گٔیہ خان صٲب سلسلہٕ ، قادر یہ فاضلیہ ہس منز نہ صِرف شٲمل بلکہ کٔرٕکھ مۅرشد سٕندِ ارشادٕ مُطٲبق کٔشیرِ منز زُتووُہن ؤرِٮ۪ن اَمہ سلسلٕچ قیادت تہ۔ خوشی ہٕنز کتَھ چھے زِ امرتسر شہرس اندر موجود شاہ عبدالقادِر فاضلی سٕنز قبر، یۅسہٕ ؤرۍیہ وادو پٮ۪ٹھٕ خستہٕ حالتس منز ٲس ، شیرنہٕ باپتھ کٔرلسہٕ خان فِدا سٕندۍ صوفی منش فرزند مرحوم غلام نبی خان صٲبن کو شِش تہٕ 2003ءمنز آیہ قبر بازیافت کٔرِتھ اَتھ پٮ۪ٹھ باہ فُٹہٕ باہ فُٹہٕ شوبدار ڈھانچہ ہن تعمیر کرنہٕ۔ اَمہ قبرِہُندملحقہٕ احاطہٕ اوس أکِس مقٲمی سردارجی سٕندِس تٔحویلس منز تہٕ سُہ اوس قبرِ ہٕندِس آکارس پٮ۪ٹھ دَزوُن ژونگ تھاوان۔ لسہٕ خان فدا ہن دِژ طٲلبن سِلِسلہ قأدریہ ہٕچ تربیت۔ یودوَے زَن عام لوٗکھ خان صٲبنہٕ مخصوٗص صوفی نظریہ ہٕکۍ قٲیل گٔیہ نہٕ تاہم روٗد أہندٮ۪ن طٲلبن تہٕ پٲرو کارن ہُند تعداد ہُران،یِمن منز جدید تعلیم یافتہٕ لوٗکھ تہ شٲمل چھِ تہٕ روحٲنیتٕچ تہٕ مذہبٕچ زان تھاون وٲلۍ تہ۔ اَمہ مخصوٗص صوٗفی طرزِفِکرٕکۍ قٲیل پٲرو کار چھِ اختلافو تہٕ مخالٔفژ باوجود تہ کٔشیرِ ہٕندٮ۪ن طرفاتن منز موجود۔ مرحوم محمد یوسف بزاز مگر مل باغ، مرحوم عبدالغنی خانیٲرۍ،مرحوم غلام نبی خان سعد کدلی، مرحوم غلام نبی بٹ انچہ ڈور تہٕ مرحوم عبدالخالق کھانڈے انچہ ڈور ،ٲسۍ خان صٲبٕنۍ فدوی۔ مشہوٗر تہٕ مقبول صوفی شٲعرِ رجب حٲمِد تہ ٲسۍ خان صٲبنہ صوفی نظریہ ہٕکۍ قٲیل، تہٕ انجینئر میر سلیم اسلام آبٲدی خان صٲبنہ صوفی نظریہ ہٕکۍ تہٕ تسٕنز شعرٕ گوئی ہٕنزِ ریوایٔژ ہٕندۍ قٲیل بلکہ وارٕیہن طٲلبن ہٕنز رہنمٲیی تہ فرماوان۔ خان صٲبہٕ نٮ۪و طٲلبو منز چھِ عبدالرحمان کیلو،اَنچہ ڈور تہٕ علی محمد بٹ ،انچہ ڈور حالِ حیات۔ پروفیسر عبدالعزیزس روٗد واریہن ؤرِین خان صٲبَس سٍتۍ قریبی تعلق ۔ پروفیسر صٲب چھِ رٍنۍ وور سری نگرٕ کۍ یتھ وقتس منز تِم اننت ناگ کِس ڈگری کالیجس منزپرناوان ٲسۍ، خان صٲب ٲسۍ کمالس منز ۔ تِم سمکھۍ خان صٲبس تہٕ یہ سمکھُن روٗد جٲری ۔ پتہٕ آےہ خان صٲبس تیوٗت نکھٕ زِ تہندۍ گرویدٕ سپٕدۍ۔ | https://github.com/mzmmoazam/kashmiri_dataset | 487 |
ناماوار صوٗفی شٲعر و منز ٲسۍ عبدالاحد زرگر ﴿زوٗنۍ مر1888ء- 1983ء﴾صمد میر ﴿نمبل ہار1901ء-1959ء﴾، وازٕ محمود﴿1834ء- 1924 ء﴾، محمد سراج﴿وفات:1918ء﴾تہٕ نعمت اللہ پرے﴿صفا پورش 1883ء -1963ء﴾، علی شاہ ہرل ﴿وفات:1935ء﴾خان صٲبٕنۍ ہمعصر۔ دپان خان صٲب ٲسۍ در شکمِ مادر تہٕ مشہور صوفی شٲعر شمس فقیر اوس محمد جبار خانُن گرٕ یوان۔ اماپوز شمس فقیرُن سالِ وفات چھُ 1901ءوننہٕ یوان تہٕ خان صٲبُن سالِ ولادت چُھ سکول رکاڈ مطٲبق 1902ء۔ اَوٕ مۅکھٕ چھُ اَتھ زبٲنۍ ریوایٔژ پوٗرٕ پٲٹھۍ سنُن ضروٗری۔ وازٕ محمود تہٕ محمد سراج ٲسۍ خان صٲبس مٲلۍ سٕندۍ یار۔ محمد سراج اوسُس گۅڈنیُک مۅرشِدتہ۔ صمد میرس سٍتۍ اوسُس د ور یارانہٕ۔ اکھ أکِس نِشہ ٲسۍ یِوان گژھان تہ۔ نعمت اللہ پَریَس اوس مرازس منز کاروبار ۔ تمٔۍ چھے خان صٲبنہ گرِ واریاہ رٲژ گُذارِ مَژٕ۔ اَتھ زمانس منز ٲس خان صٲبن مثنوی گُلِ بکاولی مکمل کٔرمٕژ۔ یہ ٲس قلمی مسودٕچہ شکلہ منزٕے۔ نعمت اللہ پرِین کور اَمہ مسودُک مُطٲلعہٕ خان صٲبنہ گرِ۔ أتھۍ وقتس منز اوس نعمت اللہ پرے گُلِ بکاولی ہُند قٕصہٕ پانہٕ تہ منظوٗم کران۔ تمٔۍ چھُ پننہ باڈودار مثنوی گُلِ بکاولی منز خان صٲبس تہٕ تسٕنزِ مثنوی گُلِ بکاولی نۅمن شعرن منز خراجِ تحسین اداکورمُت: | https://github.com/mzmmoazam/kashmiri_dataset | 189 |
زِ تصنیفِ یک شاعرِ نامدار مکمل بکاوٕل چھے گٲمٕژ تیار | https://github.com/mzmmoazam/kashmiri_dataset | 10 |
مُطالعہ کورُم تَتھ زِ سرتابپا تمِٔس آفرین مرحبا مرحبا | https://github.com/mzmmoazam/kashmiri_dataset | 9 |
چھُ مافوق باذوق تمٔۍ سُند بیان چھُ با پیر تس ناو بو لسہٕ خان | https://github.com/mzmmoazam/kashmiri_dataset | 14 |
خدا تھٲوِنس درجہاں پایدار مٔرِتھ کراونس مغفرت کردِگار | https://github.com/mzmmoazam/kashmiri_dataset | 8 |
بوزوَے تہٕ وُہمہ صٔدی ہٕندِ گۅڈنکِہ نٮ۪صفٕکۍ سٲری شٲعر تہٕ صوٗفی ٲسۍ خان صٲبٕنۍ ہم کال، اماپوز یِمو ناماوارو خان صٲبس سٍتۍ مُلاقات کٔرۍمٕتۍ چھِ، یا أہنزن مجلسن منز شرکتھ کٔرمٕژ چھے تِمن منز چھِ باقیو علاوٕ مرحوم غلام احمد فٲضِل کشمیری ، مرحوم محمد عبداللہ تبت بقال، مرحوم غلام محمد قالین باف، سۅرگہٕ وٲسۍ سروانند کول پریمی، ظریف احمد ظریف تہٕ غلام رسول حسرت گڈھ تہ شٲمِل۔ تبت بقال صٲبن تہٕ قالین باف صٲبن چھُ کٍژِ لٹہ خان صٲبنٮ۪ن مجلسن منز گیوومُت تہ۔ | https://github.com/mzmmoazam/kashmiri_dataset | 84 |
خان صٲب ٲسۍ خۅش روے، خۅش خوے، خۅش کلام ، خۅش اندام، خۅش اخلاق تہٕ نفاست پسند۔ کم خوابی، کم گُفتٲری تہٕ کم خوری پٮ۪ٹھ ٲسۍ سختی سان عمل کران۔ کلس ٲسۍ دستار گنڈان تہٕ پھیکٮ۪ن پٮ۪ٹھ چِٹہٕ کپر ژادر تراوان ۔ اکثر ٲسۍ بٲنہ دار پھٮ۪رن لاگان۔ سماع اوسُکھ پسند۔ مجلسن کیو خلوتن منز ٲسۍ مراقبس اندر روزان۔ ہمیشہ ٲسۍ آسان اَسہٕ وُنہ رۅیہ وُٹھن پٮ۪ٹھ اوسُکھ تبسُم تہٕ زٮ۪وِ پٮ۪ٹھ ہو الموجود۔ دُکاندٲری ٲسۍ کران مگر عمل ٲسٕکھ سَے"دست باکار دِل بایار" ۔تصوف تہٕ فقیری تھیکہٕ نٲوِتھ کموو نہٕ تِمو دُنیا ۔ اکثر ٲسۍ طٲلبن تہٕ سٲیلن باپتھ دُعا کران۔ مُریدن تہٕ طٲلبن پٮ۪ٹھ ٲسۍ نہٕ مجلسن ہٕندِ خرچُک بار تراوان۔ انکسٲری ، استغنا تہٕ بے نیٲزی ہُند اوس یہ حال زِ بخشی غلام محمد سٕندِس دورس منز ییلہ تِمن سرکارٕ کہ طرفہٕ نوو مکانہ ٕ بنٲوِتھ دِنٕچ پیشکش کرنہٕ آیہ ، تِموکور دُٹوک لفظن منز انکار ، حالانکہ گُذٲرٕکھ سیود سادٕ مسکنتٕچ زندگی اسلافن ہٕندۍ سٕے جایہ پاوٕرس منز۔ یِتُے یوت نہٕ بلکہ بقول ڈاکٹر گُلشن مجید خان صٲبس اوس صدر جمہوریہ سُند میڈٕل رٹنہٕ باپتھ تہ وَننہٕ آمُت ، یُس تِمو قبول کور نہٕ۔ یا بقولِ ڈاکٹر مجروح رشید لسہٕ خان صٲبس اوس گُلِ بکاولی مثنوی لٮ۪کھٕ نس پٮ۪ٹھ صدرِہند سٕندِ طرفہٕ وظیفہٕ تہ مقرر سپُدمُت، یُس تِمو قبول کرنس اِنکار کور۔ | https://github.com/mzmmoazam/kashmiri_dataset | 216 |
لسہٕ خان فدا چھُ اَکھ قداوار صوٗفی شٲعِر، یمٔۍ پننہ شٲعری منز وحدت الوجود، مخصوٗص فِکرِ ہٕندۍ خیالات تہٕ سری تجربات بٲوۍمٕتۍ چھِ۔ تِمو چھِ مثنوی ، غزل تہٕ رُباعیہ ، تہٕ نعتیہ نظمہٕ فارسی ، عربی تہٕ کٲشرِ زبٲنۍ منز لیچھمٕژ۔ گُلِ بکاولی تہٕ گُلزارِ حقیقت چھے تہنزٕ زٕ اہم مثنٔویہ ۔ گُل بکاولی چھُ زبٲنۍ ورتاوٕ تہٕ واقعات سِری معنہ یو خٲطرٕ ورتاونہٕ کِنۍ اکھ اہم مقام حٲصل۔ ڈاکٹر سیار محمد سعید قادری سُند یہ وَنُن چھُ تحقیقی لحاظہٕ بوز شوز تہٕ تلاشُک طلبگار زِشعبان ڈارِ پشوٲرۍ سٕندِ ناوٕ یۅسہٕ مثنوی "شاہ بہرام" شایع سپدیمٕژ چھے، سۅ چھے درا صل لسہٕ خان فِدا صٲبٕنۍ۔ ڈاکٹر سیا ر صٲبن چھُ لیوٗکھمُت زِ" دپان قصۂ شاہ بہرام اوس شعبان ڈارن تہ لیوکھمُت۔ ییلہ سُہ یہ چھاپنہٕ باپتھ سری نگر و وتھ، راتھ لٔجِس کتھ تام مسجدِ منز، بدقسمتی سان نیوس مسودٕ ژوٗرو واپس یِتھ ووت ڈار صٲب فِدا صٲبس نِشہ تہٕ کورنس پنُن حال بیان ۔ فدا صٲبن وونہٕ نس کانہہ فِکر چھَنہٕ، مے چھُ لیکھِتھ رٔٹِو، کرنٲیوٗن شایع پنہٕ نس ناوس۔دپان شعبان ڈار اوس اَمیُک اعتراف پانہٕ تہ کران تہٕ یِتھٕ پٲٹھۍ چھِ وۅنۍ ترے مثنٔویہ فدا صٲبنہ پتھ کُن روزان۔ ﴿شیرازٕ دسمبر ،جنوری 04-2003ءشمارٕ 5﴾۔اماپوز کتھن دِل چھَل دِنہٕ والٮ۪ن پَزِ فدا صٲبنٮ۪ن شایع شُدہ مثنؤین تہٕ شعبان ڈار نہ شاہ بہرام مثنویہ ہُند تقابلی مُطالعہ کٔرِتھ، ڈکشنس تہٕ خیالہٕ باؤژ سٔنِتھ اَمہ بیانُک پزر پٔزراوُن۔ | https://github.com/mzmmoazam/kashmiri_dataset | 228 |
متصوفانہٕ شٲعری علاوٕ چھ خان صٲبن وارٕیہن حساس عقیدتی تہٕ سمٲجی معاملاتن متعلق تہ نظمہٕ لیچھمٕژ۔ کُنوٗہ شَتھ تُرہٲٹھ عیسوی منز ییلہ موے مقدسِ نبی رحمت پننہ جایہ پٮ۪ٹھ تُلنہٕ آیوو سٲرٕے کٔشیر، گٔیایہ سراپا احتجاج۔ خان صٲبن لیچھ سۅ اثر انگیز تہٕ وُتشاول نظٕم، یۅسہٕ جلسن جلوٗسن منز وکھناونہٕ یوان ٲس تہٕ یٔمیُک لُبِ لُباب چھُ حُبِ رسولِ رحمت تہٕ کٲشرٮ۪ن ہٕنزکٲہلی، نمونہٕ چھُ حٲضر: | https://github.com/mzmmoazam/kashmiri_dataset | 66 |
فضٕل کر یارب بہ حقِ مصطفی أسۍ کرو موئے شریفس زُو فدا | https://github.com/mzmmoazam/kashmiri_dataset | 12 |
روٗد غٲیب از نظر گوو کوت سنا أسۍ کرو موئے شریفس زُو فدا | https://github.com/mzmmoazam/kashmiri_dataset | 13 |
واہ دریغا مبتلا گوو خاص و عام مرد و زن ، خۅرد و کلاں درشہر و گام | https://github.com/mzmmoazam/kashmiri_dataset | 17 |
ہیندۍ ،مسلم، سِکھ تہٕ دیگر قوم ہا أسۍ کرو موئے شریفس زُو فدا | https://github.com/mzmmoazam/kashmiri_dataset | 13 |
بس چھے چٲنی آش سٲنی زندگی یس ژٕتراوکھ تس سٮ۪ٹھاہ شرمندگی | https://github.com/mzmmoazam/kashmiri_dataset | 11 |
کس گژھو أسۍ اتھٕ دٲرِتھ ژے سوا أسۍ کرو موئے شریفس زُو فدا | https://github.com/mzmmoazam/kashmiri_dataset | 13 |
شکر للہ وُچھ ظہور کبریا صد مُبارک موے پاکن ترووگاہ | https://github.com/mzmmoazam/kashmiri_dataset | 10 |
آو پنہٕ نے شایہ با صد عزو جاہ أسۍ کرو موئے شریفس زُو فدا | https://github.com/mzmmoazam/kashmiri_dataset | 14 |
بوز اصلی اوس کیا راز دروٗن اہلِ اسلامن گومُت اوس سرد خوٗن | https://github.com/mzmmoazam/kashmiri_dataset | 12 |
مۅردٕ دِل گٲمٕتۍتہٕ پیمٕتۍ دربلا أسۍ کرو موئے شریفس زُو فدا | https://github.com/mzmmoazam/kashmiri_dataset | 11 |
کور حیاتن اکھ اِشارا بر ممات زندٕ سپدٮ۪و کٲشرٮ۪ن ہُندکاینات | https://github.com/mzmmoazam/kashmiri_dataset | 10 |
ماندگی ترٲوٕکھ تہٕ دورییہ برملا أسۍ کرو موئے شریفس زُو فدا | https://github.com/mzmmoazam/kashmiri_dataset | 11 |
خان صٲب ٲسۍ نہٕ سیدِ سیود سیاستس سٍتۍ تعلق تھاوان ،اماپوز توتہ پیوکھ بخشی غلام محمد سٕندِس دورس منز ،یتھ شفُس پٮ۪ٹھ زِ تِم چھِ شیخ محمد عبداللہ سٕندۍ حمایتی د ویہ پھرِ جیل گژھُن۔ یہ چھُ پوز زِ پیر عبدالغنی اوس تِمن ہمسایہ تہ تہٕ رشتہٕ دار تہ ۔سُہ اوس جیلہٕ منز مشورٕ پرژھنہٕ باپتھ تہٕ دُعا کرنہٕ باپتھ خان صٲبس سٍتۍ خط و کتابت کران۔اَتھ وقتس منز تہ اوس عوام شیخ محمد عبداللہ سٕندِس گرفتار گژھٕ نس پٮ۪ٹھ سراپا احتجاج اَتھ موقس پٮ۪ٹھ چھے خان صٲبن یِژھٕ ہشہ نظمہٕ لیچھمَژٕ: | https://github.com/mzmmoazam/kashmiri_dataset | 92 |
بُدنیا رسولِ خدا سون رہبر بہ عقبیٰ چھُ اُمت پناہ سون سرور | https://github.com/mzmmoazam/kashmiri_dataset | 12 |
زِ مولا کران عاصین رستگٲری پٔرِو حسبنا اللہ سٔمِو خلق سٲری | https://github.com/mzmmoazam/kashmiri_dataset | 11 |
سٔرِو راہ مولا بصد ہوشیٲری پٔرِو حسبنا اللہ سٔمِو خلق سٲری | https://github.com/mzmmoazam/kashmiri_dataset | 11 |
فارسی تہٕ عربی زبانن منز تہ چھے خان صٲبن شعر گوئی کٔرمٕژ ۔ تہنزٕ فارسی نظمہٕ چھے بامحاورٕ تہٕ فنی لحاظہٕ پۅختہٕ۔ تہنزیہ عقیدتی نظم چھے أہنزِ فارسی شعر گوئی ہٕنز بہترین مثال۔ یہ نظم ٲس یِمو مدینۂ منورکِس مولوی سید علی ار نوطی سٕندس مدحس منز لیچھمٕژ : | https://github.com/mzmmoazam/kashmiri_dataset | 49 |
لذتِ دیدارِ جاناں بہتر از ذوقِ جناں سر نِثارِ پائے مردانِخدا کُن ہر زمان | https://github.com/mzmmoazam/kashmiri_dataset | 14 |
ہر گُلے شگفت از باغِ وجودِ مصطفی خوب تر بادا ز فیضِ شاں یقینِ مومناں | https://github.com/mzmmoazam/kashmiri_dataset | 15 |
اندریں دوراں مہے تابان شہے شرعِ نبی نامِ پاکش حضرتِ سید علی عالی نشان | https://github.com/mzmmoazam/kashmiri_dataset | 14 |
از کمالِ لطفِ ایشاں گشت عالم فیضیاب سینہ روشن دیدہ بینا غنچہ لب شکر بیاں | https://github.com/mzmmoazam/kashmiri_dataset | 15 |
میرِ محفل پیرِ ارنوطی سکو نت طیبہ از عرب آمد زِ ہے خوش قسمتِ کشمیریاں۱ | https://github.com/mzmmoazam/kashmiri_dataset | 15 |
خان صٲب سپٕدۍ 29اگست 1965ءمنز وٲصِل حق ۔ تِہندۍ عقیدت مند چھِ پرٮ۪تھ ؤرۍیہ یہ دۅہہ منااون۔ پانژھ نیتھٕر کٔرِتھ دِتۍ خان صٲبس اللہ تعالیٰ ہن ژور اولادِ صالح۔ ترے نیچوۍ تہٕ اکھ کو ر۔ اوہُند زیُٹھ فرزند غلام نبی جان سپُد جنوری 2004ئمنز رحمت حق ۔ تِمن اوس ابن فدا قلمی ناو ۔ تِم ٲسۍ نیک سیرت صوفی مزازٕکۍ انسان تہٕ جان صوفی شٲعر۔ ڈاکٹر گُلشن مجید تہٕ محمد یوسف خان چھِ وارٕ کارٕ حالے حیات۔[6] | https://github.com/mzmmoazam/kashmiri_dataset | 77 |
۱۔ شیرازٕ لولہٕ مثنوی نمبر۔ ایڈیٹر محمد امین کامل، کلچرل اکاڈمی۔ ۲۔کٲشرِ ادبُک توٲریخ از ناجی منور تہٕ ڈاکٹر شفیع شوق ،کشمیر یونیورسٹی سرینگر۔ ۳۔لسہٕ خان فدا﴿ مونوگراف﴾پروفیسر مجروٗح رشید ، ساہتیہ اکاڈمی ۴۔شیرازٕ36/37دسمبر ،جنوری 40-2003 ء 50/54مقالہ ڈاکٹرسعید محمد سیار قادری۔ ۵۔شکرانہٕ۔گلشن مجید ۔علی محمد بٹ | https://github.com/mzmmoazam/kashmiri_dataset | 47 |
مے نقشَس نِش لوبُم نقاش سُند پے بہٕ کتہ تراون سُہ وٲتِتھ چھُم بہر شے | https://github.com/mzmmoazam/kashmiri_dataset | 15 |
مجازس پٮ۪ٹھ اول عشقُن چھُ آغاز نیازس نیرِ ٲخٕر گوہرِ راز | https://github.com/mzmmoazam/kashmiri_dataset | 11 |
ہو الباطن چھُ پوشیدٕ تسٕنز ذات ہوالظٲہرِ عیاں کمٔۍ سٕندۍ چھِ آیات | https://github.com/mzmmoazam/kashmiri_dataset | 12 |
﴿لسہٕ خان فدا﴾ | https://github.com/mzmmoazam/kashmiri_dataset | 3 |
عبداللہ بیہقی تہٕ محمود گٲمی سٕندِ زمانہٕ پٮ۪ٹھ از تام چھے کٲشرِ زبٲنۍ منز الہٕ پلہٕ د وٗن ترے ہتھ مثنوی یہ لیکھنہٕ آمژٕ، یِم بیہقی صٲب ٲسۍ محمود گٲمی سٕندۍ زِٹھۍ ہمصر۔ اماپوز کٔژ تامٕے مثنوۍ یہ چھے یِمن ہُند آگُر خۅد کٔشیر چھے باقٕے سارے مثنوۍیہ چھے وۅپر زبانو پٮ۪ٹھٕ ترجمہٕ تہٕ تلخیص کٔرِتھ اننہٕ آمژٕ۔ اتھ انبارس منز چھے کٔژتام مثنوۍیہ یِمن ہٕندۍ مواد تہٕ موضوع خٲلِص تصوف کہ خزانہٕ منز ژٲرِتھ کٲشراونہٕ آمٕتۍ چھِ۔ قٲبلِ توجہہ کتھ چھے زِ وۅپر زبانو پٮ۪ٹھ اننہٕ آمُت مواد صوٗفیانہٕ معنہ یو باپتھ ورتاون وٲلۍ سٲری شٲعر چھِنہٕ خۅد بذات صوٗفی ٲسۍمٕتۍ، تِمن ہُند تعداد تہ چھُنہٕ أچھ وۅتھٕ وُن یِم صوٗفی تہ ٲسۍ تہٕ مثنوی نگار تہ ،مثالے مومن صٲب ببہٕ گوم ، عبدالاحد زرگر، شاہ قلندر بیترِ ٲسۍ صوٗفی تہ تہٕ مثنوی نگار تہ۔ مشہور مثنوی گُلریز ہُند شٲعر مقبول شاہ کرالہٕ وٲرۍ یا زیبا نگار مثنوی ہُند شٲعر پیر محی الدین مسکین چھِنہٕ صوٗفین ہٕندِس وانگس منز شٲمِل، مگر تِمو کرِ پننہ مثنوۍیہ صوٗفیانہٕ معنہٕ یو باپتھ زمینی لولہٕ چہ لونچہ ژھایہ سِری معنہ ساورٕ خٲطرٕ تہ استعمال۔کٲشرِ زبٲنۍ منز موجود تمام لولہٕ مثنوۍ یہ چھے ہندوستٲنۍ فِلمن ہٕندۍ پٲٹھۍ اکھ گٔنڈِتھ فارمولا ورتٲوِتھ لٮ۪کھنہٕ آمٕژ، اکھ عاشق، اکھ معشوق ، معشوقس تام واتنہٕ خٲطرٕ مُشکلات وٮ۪تراوٕنۍ کینہہ ضمنی ہیرو ، عاشق تہٕ معشوق سُند وصل ۔ عام پرن وول چھُ یِمن ہیروہن تہٕ ہیراینٮ۪ن ہُند جنسی تژر محسوس کران تہٕ بس ۔ اماپوز أتھۍ فارمولایہ تحت لٮ۪کھنہٕ آمٕژ صوٗفی شٲعرن ہٕنزٕ مثنوۍیہ چھے نہٕ زمینی لولہٕ کہ مقصدٕ باپتھ آسان بلکہ چھِ مجازس حقیقتُک پرتو زٲنِتھ مجازچہ ہیرِ کھٔسِتھ حقیقتس تام واتنچہ کو ششہ رٔنگۍ لیکھنہٕ یوان۔ اَمی قبیلٕچ مثنوی چھے گُلِ بکاولی" یۅسہٕ سٲنۍ بہلہ پایہ صوٗفی شٲعر غلام رسول خان المعروف لسہٕ خان فدا اسلام آبادی صٲبن لیچھمٕژ چھے۔ ییمۍ فرموو زِ نقشہ وُچھِتھ لوبُم نقاش سُند پے، مجازس پٮ۪ٹھے چھُ عشقن آغاز، تہٕ: | https://github.com/mzmmoazam/kashmiri_dataset | 310 |
ہو الباطن چھے پوٗشیدٕ تسٕنز ذات ہو الظاہرِ عیاں کمٔۍ سٕندۍ چھِ آیات | https://github.com/mzmmoazam/kashmiri_dataset | 13 |
گُلِ بکاولی منزیِم واقعات، درمن رٲٹھ ہٕندۍ پٲٹھۍ اورٕ یور اوش کٔرِتھ شٲعرانہٕ صنعت گٔری سان باونہٕ آمٕتۍ چھِ، تِم چھِ پٔزی مثنوی خٲطرٕ سٮ۪ٹھاہ موزوٗن تہٕ دِلچسپی ہٕندۍ بٲعث۔ أمۍ قٕصن چھُ سانٮ۪ن واریہن شٲعرن دِل نیوٗمُت تہٕ پننہ پننہ بِترِ مطٲبق چھُہَس شٲعرانہٕ وردن لوگمُت، یِمن منز چھِ عبٕلۍ شیخ درۅبہٕ گٲمۍ ، علی شاہ ہریل، اسد پرے حٲجنی تہٕ نعمت اللہ پرے صفا پوری شٲمِل۔ یِمو منزٕ اوس نہٕ کانہہ اکھ ووت پروت صوٗفی ، وۅں گوو پننہ آیہ چھکھ زبر مثنوۍیہ لیچھمٕژ۔ نعت اللہ پرے اوس خان صٲبُن زیُٹھ ہمعصر ، تسُند سالِ ولادت چھُ 1883ء۔تسٕنزِ گُلِ بکاولی چھے جان پایِچ مثنوی ۔ تاہم چھے یِمو سارِوٕے منزٕ خان صٲبٕنۍ گُل بکاولی وارٕیہو رنگو تھدِ تھود پاے تھاوان، اَمیُک اعتراف چھُ تسٕندۍ ہم عصر نعمت اللہ پرے ین پننہ مثنوی گُلِ بکاولی منز پانہٕ کورمُت ، بلکہ چُھن و ونمُت زِ مے کور خان صٲبنہ مثنوی ہُند مطالعہٕ ، تتھ چھے سارِنٕے پٮ۪ٹھ فوقیت حٲصِل ، خان صٲبس چھُن "باپیر شاعر نامدار" ؤنِتھ خرا ج تہ ادا کورمُت | https://github.com/mzmmoazam/kashmiri_dataset | 172 |
زِ تصنیف یِک شاعرِ نامدار مُکمل بکاوٕل چھے گٲمٕژ تیار | https://github.com/mzmmoazam/kashmiri_dataset | 10 |
مطالعہ کورُم تتھ زِ سرتابپا تٔمِس آفرین مرحبا مرحبا | https://github.com/mzmmoazam/kashmiri_dataset | 9 |
چھُ مافوق با ذوق تمٔۍ سُند بیان چھُ با پیر تس ناو بو لسہ خان | https://github.com/mzmmoazam/kashmiri_dataset | 15 |
خدا تھٲوِنس درجہاں پایدار مٔرِتھ کرٲونس مغفرت کردِگار | https://github.com/mzmmoazam/kashmiri_dataset | 8 |
﴿گُلِ بکاولی، نعمت اللہ پرے ترییُم لٔنڈ﴾ | https://github.com/mzmmoazam/kashmiri_dataset | 7 |
"گُل بکاولی" داستانُک آگُر چھُ عزت اللہ بنگٲلۍ سُند فارسی قٕصہٕ یُس تمٔۍ ۴۳۱۱ھ منزلیوٗکھمُت اوس۔ اَمہ پتہٕ آو یہ داستان مثنوی فرحت تہٕ مثنوی رفعت نٲوۍ پرن والٮ۪ن برۅنہہ کُن۔ ریحان الدین ریحان نٲوۍ شٲعرن تہ اوس اتھ خیابانِ ریحان نٲوۍ اُردو ترجمہٕ ۲۱۲۱ھ منز کورمُت ۔ عزت اللہ بنگالی سٕندِ فارسی نۅسخُک ترجمہٕ کرنوو ڈاکٹر جان گِلکرایسٹن فورٹ ولیم کالجس منز اُردو زبٲنۍ منز 1217 ھ منز۔ ترجمہٕ کار اوس نہال چند لاہوری ، اتھ ترجمس چھُ ناو "مذہبِ عشق"۔ گُلِ بکاولی ہُند پوٗنژِم اُردو نۅسخہٕ چھُ، دیا شنکر نسیمن" گلزارِ نسیم" ناوٕ 1254ھ منز ریحان سٕندِ "خیابانِ ریحان" نۅسخہٕ پٮ۪ٹھٕ منظوم کورمُت۔ سٲنۍ شٲعرِ شرین بیان لسہٕ خان فِدا صٲبن چھُ "مثنوی گُلِ بکاولی" ہُند قٕصہٕ نہال چند لاہوری سٕنزِ"مذہبِ عشق" مثنوی پٮ۪ٹھٕ کٲشِروومُت۔ حالانکہ پانہٕ چھُن کتابہ ہٕندِس سرورقس پٮ۪ٹھ لیوٗکھمُت__ | https://github.com/mzmmoazam/kashmiri_dataset | 135 |
"الحَمدُ اللہ والمنہ کہ اندریں زماں مسرت اقتراں کتابِ ہٰذا مشہور بہ "مذہب عشق" یعنی گُل بکاولی، شٲعرِ شرین زبان فرزندِ جبار خان ساکن قصبۂ اسلام آباد، محلۂ قاضی صدر کشمیر"۔ | https://github.com/mzmmoazam/kashmiri_dataset | 31 |
عام پٲٹھۍ چھُ سانٮ۪و مثنوی نگارو وجہ تصنیفس منزلیوکھمُت زِ فلٲنۍ یارن، فلٲنۍ مریدن یا فلٲنۍ رشتہٕ دارن کورُس یہ مثنوی لٮ۪کھنہٕ باپتھ مجبور یا داستان منظوٗم کرنس پٮ۪ٹھ آمادٕ، اماپوز لسہٕ خان فدا صٲبن چھُ صاف وونمُت زِ ییمِس دِلس اندر عشقِ حقیقی یِچ زِتٕنۍ پییہ تس گوو گردنہ عشقُن طوق نٲلۍ، مے ییلہ "گُلستانِ بقا" ناوٕچ اُردو کتاب وُچھ ، خدا تعالیٰ سُند ناو ہٮ۪تھ ہیژٕم کٲشرِس منزمنظوٗم کرٕنۍ، توجہ طلب کتھ چھے زِ کتابہ ہٕندِس سرورقس پٮ۪ٹھ چھُ فدا صٲبن "مذہبِ عشق" کتابہ ہُند ناو ہیوتمُت تہٕ وجہ تصنیفس منز چھُن فرموومُت زِ یہ قصہٕ کورُم"گلستانِ بقا" ناوچہ کتابہ پٮ۪ٹھ تُلِتھ منظوٗم ، بنان چھُ یہ تضاد ہیکہ ییمہ وجہہ کِنۍ تہ ٲسِتھ زِ "گلستانِ بقا"ما آسہ ہے"مذہبِ عشق" کتابہ ہُند بیاکھ روٗپ تہٕ خان صٲبن دیُت دۅنوٕنۍ ہُند حوالہ: | https://github.com/mzmmoazam/kashmiri_dataset | 133 |
بہ عشرت خانۂ دِل شوق یس پیوو بگردن نٲلۍ عشقُک طوق تس گوو | https://github.com/mzmmoazam/kashmiri_dataset | 13 |
وُچھِم اُردو کتاباہ پُر حساباہ عجب روشن مآبا انتخابا | https://github.com/mzmmoazam/kashmiri_dataset | 9 |
چوبستاں تتھ گُلستانِ بقا نام زمستان و خزان شرمندہ ناکام | https://github.com/mzmmoazam/kashmiri_dataset | 10 |
مے گوو یٔژ شوق زین گُفتارِ خوشبو بہ کشمیری زبان زیباکرن بو | https://github.com/mzmmoazam/kashmiri_dataset | 12 |
کورُم آغاز یتھ برنامِ بٲری بلاشک سُے چھُ کاسان غم تہٕ خٲری | https://github.com/mzmmoazam/kashmiri_dataset | 12 |